CELEX: C2007/020/28
Language: fi
Date: 2007-01-27 00:00:00
Title: Asia T-349/06: Kanne 4.12.2006 — Saksa v. komissio

27.1.2007   
            
            
               FI
            
            
               Euroopan unionin virallinen lehti
            
            
               C 20/20
            
         Kanne 4.12.2006 — Saksa v. komissio
   (Asia T-349/06)
   (2007/C 20/29)
   Oikeudenkäyntikieli: saksa
   Asianosaiset
   
      Kantaja: Saksan liittotasavalta (asiamies: M. Lumma, avustajanaan Rechtsanwalt C. von Donat)
   
      Vastaaja: Euroopan yhteisöjen komissio
   Vaatimukset
   
               —
            
            
               komission 25.9.2006 tekemä päätös K(2006) 4194 lopull. alentaa komission 27.7.1995 tekemällä päätöksellä nro K(95) 1736 myönnettyä EAKR:n taloudellista tukea Nordrhein-Westfalenin RESIDER-toimintaohjelmalle (EAKR nro 49.02.10.036/ARINCO nro 94.DE.16051) on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riidanalaisella päätöksellä komissio alensi Euroopan aluekehitysrahaston (EAKR) tukea Nordrhein-Westfalenin RESIDER-ohjelmalle.
   Kanteensa tueksi kantaja väittää, että asetuksen 4253/88 (1) 24 artiklaa on rikottu, koska alentamista koskevat vaatimukset eivät täyty. Se väittää tässä yhteydessä erityisesti, että poikkeamat ohjeellisesta rahoitussuunnitelmasta eivät merkitse huomattavaa muutosta ohjelmaan.
   Vaikka huomattava muutos ohjelmaan olisi tehty, kantaja väittää, että komissio on antanut ennalta suostumuksen tähän rakennerahastosta suoritettavien toimintatukien (1994–1999) tilinpäätöstä koskevien ohjeiden (SEK (1999)1316) muodossa.
   Olettaen, että alentamista koskevat vaatimukset täyttyisivät, kantaja väittää, että vastaaja ei ole käyttänyt sillä olevaa harkintavaltaa konkreettisen ohjelman osalta. Kantajan mukaan komission olisi pitänyt harkita, oliko EAKR:n tuen supistaminen oikeasuhteista.
   Lopuksi riidanalainen päätös loukkaa kantajan mukaan hyvän hallinnon periaatetta, koska kantajan on sen vuoksi nostettava uusi kanne päätöksestä, josta on jo kanne vireillä.
   
      (1)  Rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta 19.12.1988 annettu neuvoston asetus (ETY) N:o 4253/88 (EYVL L 374, 31.12.1988, s. 1).